
Lingua siciliana 


Da Wikipedia, la nciclupidia libbira. 


La lingua siciliana eni na lingua rumanza 
(niulatina) parrata suprattuttu nta Sicilia, ma 
videmma a lu cuntinenti. Sparti ca lu sicilianu di 
Sicilia, li parlati miridiunali comu lu calabbrisi 
centru-miridiunali (puru si u rigg itanu faci parti du 
sicilianu di Sicilia)! 2 ^ 3 !, lu salentinu (parratu nta 
tutta la pruvincia di Lecci, casi tutta chidda di 
Brindisi menu Fasanu e Cisterninu), lu tarantinu 
miridiunali (parratu nto sud di la pruvincia di 
Tarantu) e lu cilentanu (parratu nto Cilentu, 
Campania) sunnu puru di tipu sicilianu (apparteninu 
6 gruppu sicilianu) . Sti parlati d'ltalia miridiunali 
fannu parti da lingua siciliana 'n senzu largu. 

Ethnologue ^ discrivi la lingua siciliana comu na 
lingua abbastanti distinta di lu talianu, tantu di 
putirilu cunziddirari na lingua spartuta. 


indici 

Polisemla da sprissioni "Lingua siciliana" 
Cui la parra 

Carattirlstichi ginirali da lingua siciliana 

Vucalismu 
Cunzunantismu 
Sistema di scrittura 
Littri e sona 
Vucali mobbili 

Ricanuscimentu da lingua siciliana 

Rifirenza di Ethnologue circa la lingua 
siciliana 

Parrati siciliani di Sicilia 

Li nfruenzi antichi 

Ebbica arabba 

La stratificazzioni arabba 

Sviluppu lingulsticu nzinu du mediu evu 

Nfruenza francu-nurmanna 
Autri nfruenzi gallichi 


Sicilianu 

Unni la lingua siciliana, nno senzu largu, veni parrata 
nta I'ltalia 



Polisemia da sprissioni "Lingua siciliana" 


E ntirissanti nutari ca la sprissioni "lingua siciliana" 
po significari dui cosi: 

■ 1. Lingua siciliana n senzu ristrittu: nzemi 
dT parrati siciliani ("sicilianu di Sicilia") 

■ 2. Lingua siciliana n senzu largu: Sistema 
linguisticu sicilianu (calabbrisi centru- 
miridiunali, salentinu, sicilianu di Sicilia) ca 

li talianisti chiamanu "Italiano meridionale 
estremo". 

Puru siddu verti scrittura siciliani usanu ancora la 
sprissioni "Lingua siciliana" sulu n senzu ristrittu, 
zoe sulu pi li parrati da Sicilia, ginirarmenti li 
scinziati ntirnazziunali usanu la sprissioni "Lingua 
siciliana" n senzu largu pi zoccu parranu li 
calabbrisi (chiddi da Calabbria centru-miridiunali), 
li siciliani e li salentini. 



Dimustra la diffirenza ntra la lingua sicialian nno senzu 
ristrittu e chiddu cchiu largu 
















Lu salentinu e lu calabbrisi sunnu cunzidirati di li scinziati comu parrati di tipu "sicilianu" pi mutivi funetici, 
lissicali e grammaticali. Puru siddu lu calabbrisi e lu salentinu nun dirivanu direttamenti du sicilianu di 
Sicilia, foru assai nfruinzati d'iddu. Oi nun si po usari la sprissioni "Lingua calabbrisa" e mancu chidda 
"Lingua salentina" pirchi scintificamenti lu salentinu e lu calabbrisi nun ponnu essiri cunzidirati comu lingui 
spartuti da lingua siciliana n senzu largu. 

Nto passatu la lingua siciliana n senzu largu fu nfruinzata du francisi, du pruvinzali, e du nurmannu (tri 
parrati di tipu gallicu) e Ethnologue dici ca sta lingua avissi a essiri classificata comu "Rumanza 
miridiunali" mmeci di "Italica-uccidintali". 

Cui la parra 


La lingua siciliana n senzu largu veni parrata di 
circa 10 miliuna di pirsuni (zoe di na pupulazzioni 
nettamenti supiriuri a tanti lingui europei, comu lu 
finlannisi 6 000 000, o lu danisi 5 326 000) nto 
munnu, sparsi pi mitati 'n Sicilia, e l'autra mitati 'n 
Calabbria, nno Salentu e nno Cilentu e dr 
cumunitati di l'emigrati a l'estiru ca trasmettinu li 
so parrati di patri a figghiu. La maiuranza di 
st'urtimi casi s'attrovanu nte paisi ca hannu attiratu 
assai emigrati siciliani, calabbrisi, salentini duranti 
lu cursu du seculu passatu, particularmenti, li Stati 
Uniti d'America, lu Canada, 1’Australia e 
l’ Argintina . Nta l'urtima vintina d'anni, assai 
siciliani e calabbrisi migraru puru nni banni 
nnustriali di la parti nord di l'ltalia, e videmma nto 
Francia e Belgiu . 



Dimustra li tri cumpunenti du sicilianu nno senzu cchiu 
largu 


restu di l'Europa, spiciarmenti n Girmania, Svizzira, 


Carattiristichi ginirali da lingua siciliana 


La lingua siciliana, ca diriva du latinu vulgari, e cumpunuta di tri varianti principali (salintinu, calabbrisi 
centm-miridiunali, e sicilianu di Sicilia). Sta lingua nterriggiunali havi certi carattiristichi propi ca la renninu 
diversa di l’autri lingui ca sunnu parrati nti zoni cunfinanti. Li tratti ginirali siquenti (cu asempi nte tri granni 
varianti: siclianu, calabbrisi e salintinu) sunnu accarunu di li canciamenti du latinu ca si ficim duranti 
l’evuluzzioni da lingua siciliana. 


Vucalismu 

■ Tratti cumuni cu tanti autri lingui neolatini: 

■ Mantinimentu da prununza graputa dT vucali tonichi latini EeO (TERRA -» terra ; FOCUS 
- fdcu ) 

■ Tratti cumuni cu latinu: 

■ La lingua siciliana e cunzirvativa e dunca limmita lu sviluppu dT dittonghi puru siddu chisti 
sunnu prisenti nte tri zoni (Sicilia, Calabbria, Salentu): 

([o] o e cchiu diffusu di ([wo] ud : rota-ruota) 

([e] e e cchiu diffusu di ([je] ie : ventu-vientu) 

















([e] e e cchiu diffusu di ([ja] zd : tempu-tiampu) 

([o] o e cchiu diffusu di ([wa] ua : locu-luacu, picciottu-picciuattu) 

([o] o e cchiu diffusu di ([we] ue : porcu-puercu, pocu-puecu) 

■ Tratti cumuni cu gruppu dittu italu-rumanicu: 

■ Cunzirbazzioni dT vucali finali nun accintati (MURUS, FLOREM - muru ; hjuri / hjuri, jure / 
fhiore ) 

Pi cchiu dittagghi, liggiti l'articulu Paraguni tra sicilianu, calabbrisi e salintinu. 


Cunzunantismu 

■ Tratti cumuni cu napulitanu : 

■ Canciamentu dT gruppi latini PL, CL, FL- (PLANGERE, CLAVEM, FLOREM -*• chianciri/ 
chjangiri, chjangira / chiangire ; chiavi / chjavi / chiave ; hjuri / hjuri, jure / fhiore). 

■ Tratti cumuni cu sardu, cu corsu e cu certi parrati arabbi : 

■ Cacuminalizzazzioni du gruppu latinu LL- (CABALLUM -> cavaddu / cavaddhu / 
cavaddhru, caaddhru). 

■ Tratti cumuni ca lingua tarantina : 

■ -//-->• gghi/gghj/j ; MULIERE -> mugghieri/mugghjera, mugghjere / mugghiere, mujere 

■ c'l- -> cchi / cchj / cchi ; AURICULA -*• *auric'la auricchia / aricchja / oricchia. 

■ Tratti cumuni cu li parrati dT banni miridiunali da Spagna e du Portugallu: 

■ Assimilazzioni friquenti ma nun sistematica dT gruppi cunzunantici -MB-, -ND-> -mm-, -nn- 
(CAMBA, MANDARE> jamma, gamma / gamba / camba, camma ; mannari / mandari, 
mandara, mannare / mannare, mandarej. 

■ Tratti cumuni chT lingui niulatini miridiunali: 

■ Lu gruppu latinu -CT- si cancia, e nta lingua siciliana n particulari stu nessu addiventa -TT- 
(LACTE, FACTUM - latti / lattu / latte ; fattu /fettu -> e I'evuluzzioni finali dT furmi 
medievali lacti, factu) 

■ Tratti cumuni ca majuranza dT lingui rumanichi : 

■ -ni- ->• gn ; COMPANIUM ->■ cumpagrtu 

Pi cchiu dittagghi, liggiti l'articulu Paraguni tra sicilianu, calabbrisi e salintinu. 


Sistema di scrittura 

Lu sistema di scrittura cchiu usatu pi scriviri la lingua siciliana e ginirarmenti di tipu latinu, e chistu nta tutti 
li tri varianti: sicilianu di Sicilia, calabbrisi centru-miridiunali, e salintinu. 


Littri e sona 



L'alfabbetu sicilianu e quasi lu stissu di chiddu talianu, ca diffirenza ca lu sicilianu avi lu signu «Dd» pu 
sonu cacuminali^ 5 ^ 6 ^ 7 ^ e riteni la «j».!M 9 ][ 10 ] La «j» s'attrova 6 principiu di tanti palori Sicilian^ 11 J, 
p'asempiu: jinnaru, jiri, jinchiri, jornu, jattu, eccetra. Nta stu circustanzu, la «j» havi la qualitati di nu 
cunzunanti, e dunca s'havi a scriviri «lu jornu» (e no «l'jornu»). Si vidi puru li formi «innaru», «iri» e 
«iornu» (nno postu di «jinnaru», «jiri» e «jornu»). Sparti da ammiguitati ca sti formi portanu, lu verbu «jiri» 
scrittu «iri» poi nn'havi li soi limmitazziuna scrivennu nto passatu rimotu, p'asempiu: «iu ii» (o iii?) e «iddu 
iu». Si vidi subbitu ca «ju/iu jii» e «iddu jiu» si prisentanu cchiu chiari e puliti. Cornu lu talianu, la «j» si 
usava 'n pusizzioni ntirvucalica, ma puru nto sicilianu si sta spirennu adaciu adaciu. Asempi: haju-haiu; 
maju-maiu; staju-staiu; vaju-vaiu; eccetra. Ma a li voti, puru st'usu arresta mpurtanti nto sicilianu pi fari lu 
leggiri cchiu chiaru e facili. N'asempiu e la palora «addijiri» mmeci di «addiiri». Si vidi subbutu ca riirtima 
forma addiventa assai ammigua pi chiddi ca nun canuscinu la palora. S'attrovanu tanti asempi di stu geniri. 

Lu sonu da «J» si cancia 6 principiu di na palora, addippinnennu quali littra veni prima, p'asempiu: «haiu a 
jiri» si prununza /aiu agghiri/; e «un jornu» si prununza /ungnornu/J 12 ^ 

La grammatica di Sarvaturi Camilleri porta macari la littra «DD», lu sonu retruflissivu ca si send 'n 
«beddu». Facirmenti sta littra rapprisenta lu sonu cchiu distintu du sicilianu. Puru siddu rapprisenta nu sonu 
unicamenti sicilianu, lu fattu e ca la grafica pi stu sonu ha statu sempri na cosa disficili nto senzu d'arrivari a 
n'accordu tra li scrittura siciliani. Si vidi spissu «DDR» e «DDH» ma la majuranza dr scrittura usanu (e 
usaru) la «DD» simpricimenti. Lu vucuabbulariu sicilianu di Piccittu^ 14 ^ usa lu signu «dd» chi veni macari 
cunzigghiutu da Cademia SicilianaJ 15 ^ 

N'autru sonu sicilianu chi ha sempri avutu li soi difficurtati, e lu sonu sicilianu chi discenni du latinu «FL», 
p'asempiu flatus = «ciatu»; flumen = «ciumi», eccetra. Certi scrittura spirimintaru cu la «q» pi riflettiri stu 
sonu (anticchia cornu lu sonu «sci-» ma cchiu strascinanti). Ma quasi tutti li scrittura celibbri, e li studiusi 
cornu Giuseppi Pitre^ 16 ^ e Camilleri 17 \ usaru la «ci» simprici. Li vucabbulari di Piccittu^ 1 ^ portanu sta 
grafica: «q», ma nto stu casu chiossai pi fari chiaru la prununza ca pi suttaliniari lu scriviri. 

Cci nni sunnu n'autru dui soni particulari chi meritanu na discussioni: 

■ «STR», p'asempiu: «strata». Stu sonu 'n sicilianu e diffirenti di chiddu chi s'attrova nto talianu. 
La «t» s'arresta muta, e tra la «s» e la «r» si senti nu friscu finu. 

■ «NG», p'asempiu: «longu» (chi si senti pi certi zoni nta Sicilia). N'autra vota, stu sonu e 
diffirenti di chiddu chi s'attrova nto talianu, unni la «g» porta nu sonu duru. Lu sonu sicilianu e 
slmili a chiddu ngrisi nta palora: long, zzoe, nu sonu anticchia nasali. Pi certi parrati, la «ng» si 
muta 'n «nc», p'asempiu: «loncu». Pi quasi tuttu la Sicilia, lu funema «gua» si prununza 
s'avvicina chiutostu la prununza di «qua», p'asempiu: «lingua». 

Vucali mobbili 

La «e» e la «o» hannu na carattirrstica particulari nto sicilianu. Si mutanu rispettivamenti 'n «i» e «u» 
quannu perdinu l'accentu tonicu. Camilleri li chiama li vucali mobbili. 

Asempi: veru - viritati; cottu - cuttura; sola - suletta; pedi - pidali; lettu - littinu; ventu - vintagghiu; sonnu - 
sunari; corn - curista; testa - tistardu; tronu - truniari; frenu - frinari; volu - vulari; sonu - sunari; lotta - 
luttari. 

Si tratta di na reula assai custanti nto sicilianu, ma li ccizzioni s'attrovanu, spiciarmenti tra li termini cchiu 
muderni. Pi quantu riguardanu li cuniugazzioni dr verbi, sta reula si rispetta senza nudda ccizzioni^ 
p'asempiu: 

■ ju attrovu, tu attrovi, iddu attrova, nuiatri attruvamu, vuautri attruvati, iddi attrovanu 



ju cercu, tu cerchi, iddu cerca, nuiatri circamu, vuautri circati, iddi cercanu. 


Ricanuscimentu da lingua siciliana 


Lu sicilianu nun e ricanusciutu comu lingua ufficiali di nudda banna, mancu n Italia. Nun cc’e nuddu stitutu 
ufficiali, n Sicilia o fora, ca regula la lingua nta nudda manera. 

Lu Parramentu riggiunali nnipinnenti da Sicilia fici na liggi pu nzignamentu du sicilianu pi tutti li scoli, ma 
l’avanzati nto sistema aducativu hannu statu assai adaciati chi menzi fracchechi. 

Rifirenza di Ethnologue circa la lingua siciliana 


Li noma da lingua siciliana chi sunnu pussibbuli cumprenninu: Calabbru-Sicilianu, Sicilianu, Sicuh/ 20 l Lu 
termini "Calabbru-Sicilianu" fa rifirimentu 6 fattu ca na forma du sicilianu veni parrata nta strimitati 
miridiunali da Calabbria. La palora "siculu" discrivi unu di cchiu granni gruppi pristorici chi campavanu nta 
Sicilia prima da vinuta dr Greci antichi duranti lu seculu VIII a.C. (viditi sutta). Veni usata puru comu 
aggittivu pi discriviri, spissu 'n parti, l'uriggini di na pirsuna, p'asempiu: siculu-miricanu o siculu-talianu. 


Parrati siciliani di Sicilia 


N Sicilia, li gruppi dialittali o riggiuni dialittali principali unni li parrati sunnu cchiu o menu omuggeni 
sunnu!21i: 

■ Sicilianu uccidintali (Palermu, Trapani, Girgenti cintrali-uccidintali) 

■ Metafunetica cintrali 

■ Metafunetica sud-est 

■ Nonmetafunetica livanti (chi cunteni la pruvincia di Catania, la secunna citati cchiu granni da 
Sicilia) 

■ Missinisi (la pruvincia di Missina) 

■ Isuli EolT 

■ Pantiscu (I'isula di Pantiddaria) 

■ Riggitanu 

Lu cchiu spissu si tratta di diffirenzi minimi e di maneri d'accintari certi palori a na manera scanciu di 
n'autra. Accussi nta Sicilia nord-uccidintali si parra nu sicilianu ecu n'accentu palirmitanu. Lu trapanisi havi 
pero n'accentu diversu. N'autra parti mpurtanti e la pruvincia di Catania, unni si parra lu sicilianu cu 
n'accentu assai carattirrsticu, chi si po difiniri catanisi. Lu missinisi e lu sarausanu si distinqunu facirmenti 
du catanisi. Lu rausanu e n'autra forma di dialettu du sicilianu. Si distinqui facirmenti pi l'usu da doppia cc 
senza h mmeci da doppia cch. Accussi a Rausa si dici ciovu e ciavi nveci di chiovu e chiavi. Nta certi banni 
da pruvincia di Missina e da pruvincia di Enna, s’attrovanu puru paisi chi parranu ancora varr dialetti gallu- 
siculi ca a picca a picca si sicilianrzzanu chiu assai. 

Lu sicilianu di Sicilia veni discrivutu comu essiri forti, nustanti ca la majuranza dr siciliani parranu puru lu 
talianu, essennu la lingua ufficiali. 

Li nfruenzi antichi 


Puru siddu la lingua siciliana e na lingua latina, meritanu essiri suttaliniati sti dui punti: 








■ la storia da lingua siciliana e cchiu antica ancora (di quannu agghicau lu latinu 'n Sicilia); e 

■ autri lingui unicamenti siciliani e nun-latini vlnniru parrati nta na manera assai difunnuta prima 
di I'ebbica nurmanna. 

Pu fattu da so pusizzioni giografica, la Sicilia havi sempri attiratu diversi genti a idda, e dunca la storia e 
forma du sicilianu rifletti tutti li populi du Midittirraniu. S'attrovanu cchiu o menu tracer di tutti sti lingui: lu 
grecu, lu latinu, l'arabbu, lu francisi, lu lummardu, lu tudiscu, lu pruvinzali, lu catalanu, lu spagnolu e 
owiamenti lu talianu; e nun ni scurdamu li primi abbitanti di l'isula. 

Prima da cunquista rumana, la Sicilia era occupata di genti ndrggini (Sicani, Elimi e Srculi, l'urtimi 
agghicaru ntra lu primu e lu secunnu spazziu di mill'anni di tempu a.C.), li finici (chi vinniru ntra lu 
dudicesimu e l'ottavu seculu a.C.) e li Greci (di l'ottavu seculu a.C.). 

La nfruenza greca arresta nto sicilianu nzinu a ora, addamentri, li nfruenzi d'autri gruppi sunnu menu 
evidenti. Chiddu chi si po diri cu cirtizza e c'arrestanu palori pri-induaurupei 'n sicilianu di n'uriggini 
miditirrania antica. Dr tri gruppi pristorici principali, sulu li Srculi eranu induaurupei e la so parrata avissi a 
essiri culligata cu chidda falisca e latina. 

La siquenti tabbella suttalinia pirfettamenti la difficultati ca s'attrovanu l'etimoluggisti chi stannu ricircannu 
li diversi sutta-stratificazzioni da lingua sicilianat 22 l 


Sularu mudernu 

giamelli (du talianu gemelli ) 

Sularu Mediuevali 

bizzuni , vuzzuni (du francisi besson ) 

ii 

binelli (du ligurianu beneli) 

Sularu anticu 

emmuli (du latinu gemulus ) 

ii 

cucchi (du latinu copula) 

ii 

minzuddi (du latinu medius) 

ii 

iemiddi , ieddimi (du grecu ghemellos) 


Sta situazzioni s'appreca p'assai dr vucabbuli chi si vidinu cca sutta. Tanti voti putemu diri cu cirtizza di unni 
veni na palora, autri voti cci sunnu dui o tri pussibbilitati. Putemu sapiri ca na palora e d'uriggini greca, ma 
nun sapemu siddu veni du grecu anticu, o du grecu bizzantinu, o macari siddu appi n'autra fonti 
cumpritamenti diversa p'agghicari 'n Sicilia (p'asempiu, via lu latinu, ma essiri ancora na palora d'uriggini 
greca). 

Li palori cu n'uriggini miditirrania pristorica trattanu spissu di chianti ndrggini du miditirraniu o d'autri 
elimenti naturali. Tinennu accura a l'awisu di supra (siddu cci sunnu autri pussibbilitati pi na fonti, chissi 
vennu dati), li siquenti sunnu asempi di sti tipi di palori cu na pruvinenza pristorica^ 2 ^: 

■ alastra (na chianta spinusa ndlggina ntra riggiuni miditirrania; ma puru grecu kelastron e po 
essiri ca ni veni attraversu unu dT virnaculi gaddici) 

■ ammarrari (sbarrari nu canali; ma puru spagnolu embarrar - nfangari) 

■ calancuni (unna di ciumi) 

■ calanna (allavancamentu) 




■ racioppu (sgangu, raspu; miditirraniu rak ) 

■ timpa (sdirrubbu, lavanca; ma puru grecu tymba, latinu tumba e catalanu timba ). 

Tanti linguisti parranu di cullij amend a l'antica lingua indu-aurupea, lu sanscritu, ma a stu puntu li linguisti 
nun sunnu d'accordu. Sparti di quarchi vucabbulu, iddi pimtanu a certi modi grammatici, cornu la cunzunanti 
sanscrita Rhj ( r ) di trenu, strittu, ronni, ecc. Autri palori siciliani cu n'uriggini induaurupea antica ^ 24 ^: 

■ dudda - s'abbicina 6 celticu rhuddu e 6 lituanu rauda chi significa lu culuri "rasa" 

■ scrozzu - s'abbicina 6 lituanu su-skurdes cu stissu significatu e 6 tudiscu scurz, chi significa 
"curtu" 

■ sfunnacata d'induaurupeu und/Fund significannu acqua 

Ssi vucabbuli siciliani sunnu d’uriggini greca (ammustrannu puru chiddi chi forsi agghicaru 6 sicilianu via 
lu latinu) ^ 25 ^: 

■ appizzari - di (eks)epeson 

■ babbiari - di babazo, dunanu st’autri vucabbuli siciliani: babbazzu e babbu\ ma latinu babulus e 
spagnolu babieca 

■ bummulu - di bombylos\ ma latinu bombyla 

■ bucali - di baukalion 

■ cartedda - di kartallos\ ma latinu cratellum 

■ carusu - di kouros\ ma latinu cams - caru, e sanscritu caruh - amabbili 

■ casentaru - di gas enteron 

■ cirasa - di kerasos\ ma latinu cerasum 

■ cona - di eikyorr, ma latinu icona) 

■ cuddura - di kollyra\ ma latinu collyra 

■ grasta - di gastra\ ma latinu gastra 

■ naca - di nake 

■ ntamari - di thambeo\ ma calabbrisi tammaru - babbu, veni di I’arabbu tammar- vinnituri di 
dattuli) 

■ pistiari - di apestiein 

■ tuppuliari/tippuliari - di typto. 

Lu latinu vulgari vinni parratu di surdati rumani quannu accupavanu l'isula e la Sicilia addivintau na 
pruvincia di Roma (circa 261 a.C.). Stu latinu nun ni duna la basa da lingua siciliana cornu la canuscemu oi 
pu fattu d’autri accupazzioni chi si succidettiru, ma forsi quarchi palora latina supravivi di st'ebbica, 
p'asempiu: 

■ antura - di ante oram 

■ anchiu - largu, di amplum 

■ asciari - attruvari, di afflare 

■ cuppigghiuni - di cupa 

■ filinia - di filum 

■ grasciu - di crassus 

■ nutricari - di nutricare 

■ oggiallanu - di hodie est annus 


Cci sunnu prisenti nflussi di diversi autri lingui europei e puru nfruenzi arabbi. Palori cornu muarra chi veni 
du francisi armoir; palori cornu agghicari chi veni du spagnolu llegar. 





Ebbica arabba 


Nto 535, lu Mpiraturi Justinianu I fici addivintari la Sicilia na pruvincia Bizzantina, e pa secunna vota nta 
storia siciliana, la lingua greca si sintia pi tutta l'isula. Ma quannu lu putiri Bizzantinu accuminzau a 
arridducirisi, la Sicilia vinni cunquistata adaciu adaciu di saracini di 1'Africa du nord, du seculu X nzinu a 
mitati du seculu XI. St'Emiri arabbi eranu munarchi avanzati e ntilliggenti e la Sicilia sfruttau un piriudu di 
pruspiritati ecunomica e d'attivitati ntillituali. La nfruenza arabba si vidi nta circa 300 palori siciliani, di cui 
la maiuranza tratta d'agricultura e simuli. Chissu havi senzu, pirchi li saracini purtaru cu iddi 'n Sicilia li 
cchiu muderni metudi d'abbivirazzioni e cultivazzioni - tanti chianti ntraminzati di l'arabbi tannu, ancora 
sunnu tra li cchiu ndemici da Sicilia oi^ 26 l 

Quarchi vucabbulu d'uriggini arabba: 

■ babbaluciu - di babus\ ma grecu boubalakion 

■ burnla - di burniya ; ma latinu hirnea 

■ cafisu - di qafiz 

■ cassata - di qashatah; ma latinu caseata - quarchi cosa fatta di frumaggiu 

■ gebbia - di gabiya 

■ giuggiulena - di giulgiulan 

■ sa/'a - di saqiya 

■ zagara - di zahar 

■ zibbibbu - di zabib 

■ zuccu - di suq ; ma Araunisi soccu e spagnolu zoque). 

Li noma di cita o di lucalita custeri, comu Marsala, Marzamemi, Marza, vennu di l'arabbu Mars chi significa 
"portu". Marsala significa "portu d'Allah (Diu)". Puru Caltanissetta e Calascibetta vennu di l'arabbu. 

La stratificazzioni arabba 

Nta linguistica storica videmu ca l'arabbu nun sulu lassau tanti palori nto sicilianu, ma puru tracci nta 
grammatica, ca puru siddu e latina, nun lu e cumpritamenti. 

Nto particulari vennu dT linguT arabbi: 

1. La mancanza du tempu futuru (e cumuni a tutti li lingui semiti unni lu futuru si fa cu 
prisenti simprici). 

2. Lu passatu simprici. (es. arsira ci parrai; ora agghicai; ecc.) Nota: e nu tempu 
arabbu, nun e lu passatu rimotu du talianu! (nto sicilianu parratu nun asistinu li 
tempura passati ndicativi taliani «rimotu» e «prossimu» - vidi puru li tempura di 
motu). 

3. La cunzunanti arabba Dad (arabbu: ^) = La d cacuminali retruflessa 
(translittirazzioni latina ntirnazziunali: ddh) di stidda, adduma, ecc. 

4. La cunzunanti arabba Tal (arabbu: b ) = La t cacuminali retruflessa (tth) di mott. 

5. La mancanza du tempu cunnizziunali 

6. La duppia articulazzioni (es. la citta ja cchiu granni...) 


Sviluppu linguisticu nzinu du mediu evu 




Versu lu 1000 l'ltalia miridiunali e la Sicilia, eranu n'ammiscata cumplessa di stati, di lingui, riliggiuni e 
populi. Tutta la Sicilia era duminata dr saracini, sarvu la parti nord-livanti, chi era principarmenti greca e 
cristiana. Lu stremu sud da pinrsula taliana facia parti du Mpiru bizzantinu e si parrava principarmenti lu 
grecu, puru siddu assai cumunitati avranu na certa nnipinnenza di Custantinopuli. Lu principatu di Salernu 
era lummardu. Li lummardi (o langubardi) avranu accuminzatu a trasfurmari arcuni di tirritorr bizzantini e 
avranu arrinisciutu a stabbiliri arcuni cita-stati ndipinnenti. Era nta stu cuntestu ca li nurmanni si cci traseru 
nna storia di l'ltalia miridiunali pun nummuru sempri criscenti duranti la prima mitati du seculu XI. 


Nfruenza francu-nurmanna 

Quannu li dui brigand cchiu famusi dr nurmanni di l'ltalia miridiunali, Ruggeru I di Sicilia e lu so frati, 
Rubbertu Guiscardu, accuminzaru la so cunquista da Sicilia nto 1061, gia cuntrullavanu lu stremu sud di 
l'ltalia (la Pugghia e la Calabbria). Ruggeru avia bisognu di na trintina d'anni pi cumpritari la cunquista da 
Sicilia (Rubbertu muriu nto 1085). D'accussi, accuminzau arreri la latinizzazzioni e la cristianizzazzioni da 
Sicilia. Nu granni nummuru di palori nurmanni traseru la nova lingua duranti stu piriudu, p'asempiu: 

■ accattari - du nurmannu acater, francisi mudernu = Acheter 

■ ammintuari - du nurmannu mentevoir 

■ bucceri ( vucceri ) - di bouchier 

■ custureri - di coustrier 

■ firranti - (grigiu) di ferrant 

■ foddi - (mattu) di fol 

■ giugnettu - di juignet ) 

■ ladiu - (brutto) di laid 

■ largasla - (ginirusita) di largesse 

■ puserl - di poucler 

■ raclna - di raisin 

■ raggla - di rage 

■ testa - di teste 

■ trlpparl - du nurmannu trlper, ma puru pruvinzali e catalanu trepar) 

Li siquenti fattura, evidenti duranti o subbitu doppu la cunquista nurmanna, eranu mpurtanti nna 
furmazzioni da lingua siciliana: 

■ Li nurmanni cci purtaru cu iddi nun surtantu li prop? parenti e cumpagni chi parravanu na lingua 
francisi (facirmenti dun nummuru abbastanti vasciu), ma li surdati di vintura di l'ltalia 
miridiunali. Spiciarmenti lummardi (cu so linguaggiu gallu-italicu) e autri taliani da Campania. 
St'urtimi cci purtavanu cu iddi lu latinu vulgari di dda riggiuni, n'idioma nun troppu diversu di 
chiddu chi s'attrova nna l'ltalia cintrali. 

■ Pu fattu da guerra di cunquista, chi durau trent'anni, e du ncuraggiamentu datu a ricustruzzioni 
da chesa cristiana, cci succidiu lu spupulamentu dT saracini nnT banni cintrali da Sicilia, tanti si 
fujeru nna I'Africa sittintriunali. 

■ Lu ripupulamentu, spiciarmenti chT cristiani du cuntinenti europeu, vinni prumuvutu di Ruggeru 
I. Li banni punenti da Sicilia eranu culunizzati di migrati da Campania. Li banni cintrali-livanti 
da Sicilia eranu culunizzati dT migrati da Pruvenza chi cci purtaru cu iddi n'idioma gallu-italicu. 
Doppu la morti di Ruggeru I e sutta la riggenza d'Adelaidi duranti la minuranza di so figghiu, 
Ruggeru II (idda stissa di l'ltalia sittintriunali), stu prucessu di culunizzazzioni "lummarda" si fici 
cchiu cuncintratu. 




Cca supra putemu vidiri li fattura principali chi hannu ditirminatu la furmazzioni da lingua siciliana comu la 
canuscemu oi. La basa du latinu vulgari (principarmenti da Campania) era simuli 6 latinu vulgari nna l'ltalia 
cintrali (e dunca, putemu cunchiudiri, abbastanti simuli 6 latinu vulgari nna Tuscana chi nfini addvintassi la 
basa pa lingua nazziunali). Stu suttastratu linguisticu campana era nfruinzata di tanti nfruenzi gallichi 
prisenti 'n Sicilia, vali a diciri francu-nurmanna e langubardica. Sutta di chissu cci attruvamu lu restu di 
l'idiomi arabbi e greci chi la nova lingua havi sustituiutu, ma na cintinara di palori di sti du lingui s'arristaru 
nto vucabbulariu da nova lingua rumanzisca. 


Autri nfruenzi gallichi 

Duranti li primi jorna di l'accupazzioni nurmanna, accuminzau nu piriudu di migrazzioni di l'ltalia 
sittintriunali 'n Sicilia. Pi stu fattu oi cci asisti na dicina di paisi chi ancura dimostranu sta nfruenza gallica, 
unni lu populu parra n'idioma chi si po discriviri comu essiri gallu-siculu. Spissu st'idiomi vennu chiamati 
dialetti lummardi. Li paisi unni si send sta nfruenza cchiu forti sunnu Nuvara, Nicusia, Spillinga, Aidoni e 
Chiazza. St'idioma nun supraviviu nta l'autri banni unni s'attruvavanu culoni lummardi na vota, comu 
Rannazzu, Bronti e Patirno (nustanti stu fattu ancura unu s'adduna sta nfruenza nta li parrati lucali). Sta 
nfruenza, si send puru nta lingua, p'asempiu^ 7 ': 

■ soggiru - di suoxer 

■ cugnatu - di cognau 

■ figghiozzu - di figlioz 

■ orbu - di orb 

■ arricintari - di rexentar 

■ unni - ond 

e li noma dT jorna da simana: 

■ luni - di lunes 

■ marti - di martes 

■ mercuri - di mercor 

■ jovi - di juovia 

■ venniri - di venner 

L'uriggini di n'autra nfruenza gallica, lu pruvinzali, appi armenu tri fund. 

Facirmenti lu nummaru di nurmanni veri chi cunquistaru la Sicilia (voldiri propiu da Nurmannia) era vasciu, 
circa 5.000 6 massimu. Dunca iddi appiru bisognu di surdati di vintura di l'ltalia, e facirmenti di l'autri banni 
luntani comu la Francia miridiunali. Nni primi jorna di l'accupazzioni da Sicilia, San Frateddu addivintau na 
furtizza appressu li cunfini tra lu tirritoriu saracinu e chiddu nurmannu. Oi l'idioma di stu paisi dimostra li 
carataristichi du pruvinzali, e ni fa cunchiudiri ca certamenti nu gran nummuru di surdati di vintura avissiru 
a viniri di sti banni. Pi quantu riguarda la nfruenza du pruvinzali a lingua siciliana cchiu largamenti, cci 
sunnu autri pussibbilitati. 

Certi palori pruvinzali traseru la lingua duranti la riggenza di Marghirita di Navarra ntra l'anni 1166 e 1171 
quannu so figghiu, Gugghiermu II di Sicilia succidiu 6 tronu avennu sulu 12 anni. Tutti li cunziggheri da 
riggina vineru da Francia miridiunali, e pi chissu tanti palori siciliani cu na pruvinenza pruvinzali ni vennu 
di stu piriudu. 

La scola siciliana di puisia (viditi lu discursu ccasutta) vinni infruinzata du pruvinzali da tradizzioni dr 
truvatura. Sta tradizzioni e na parti mpurtanti da cultura siciliana, comu putemu vidiri ca tradizzioni di 
l'opira dr pupi e li cantastorr. Tanti truvatura pruvinzali sicci rapprisintaru duranti lu regnu di Fidiricu II di 



Hohenstaufen, e certi palori pruvinzali avissiru a trasutu la lingua pi stu modu. Li siquenti sunnu asempi di 
palori siciliani d'uriggini pruvinzali: 

■ addumari - di allumar 

■ aggrifari - di grifar 

■ banna - di banda 

■ burgisi - di borges 

■ lascu - lasc 

■ lavanca - lavanca 

■ paraggiu - paratge 

Scola siciliana 

La Scola siciliana fu na scola puetica ca ciuriu 'n Palermu ntra lu 1230 e lu 1250, duranti lu regnu di 
Fidiricu II di Hohenstaufen di Svevia (Fidiricu I di Sicilia, 1194-1250). La Scola siciliana havi na granni 
mpurtanza nta la storia da littiratura e la lingua siciliana pirchi cu idda, pi la prima vota, si usau lu vulgari a 
scopi littirari. Sta scola littiraria appi na granni nfruenza supra Dante Alighieri, tantu c'assai studiusi 
chiamanu lu sicilianu cornu "patri da lingua taliana", cu l'idioma tuscanu facennu di "matri". 

Quannu Carlu d'Angio battru l'asercitu di Manfredi di Sicilia 6 cummattimentu di Beniventu nto 1266, appi 
dui affetti: accabbau lu regnu nurmannu-svevu di 136 anni nta Sicilia; e lu centru littirariu di l'ltalia si 
spustau da Sicilia a Tuscana. 

Cornu nu puntu siccunariu, s'attrovanu nfruenzi tudischi nto sicilianu, e facirmenti sunnu di na pruvinenza di 
l'ebbica dr re svevi (di cui Fidiricu I appi lu regnu cchiu longu). Sti palori ni vennu di stu pirrudu: 

■ arbitriari - di arbeit 

■ vardari - di warten 

■ guastari o vastari - di wastjan 

■ guddefi - di wald, culligatu cu I'anglo-sassuni wudu 

■ guzzuniari - di hutsen 

■ lancedda - du tudiscu autu vecchiu lagella 

■ salaguni - du tudiscu autu vecchiu salaha 

■ sparagnari - du tudiscu autu vecchiu sparen 

Nfruenza catalana 

Doppu li Vespri siciliani nto 1282, lu regnu vinni culligatu cu regnu aragunisi, e pi cunsiquenza, novi palori 
di na pruvinenza catalana traseru la lingua duranti lu seculu siquenti. Pi tuttu lu seculu XIV, lu catalanu e lu 
sicilianu eranu tutti dui lingui ufficiali da curti riali. 6 stissu tempu lu sicilianu vinni usatu pi nutari li 
discursi du parramentu sicilianu (unu dr cchiu vecchi di l'Europa) e p'autri affari amministrativi^^. Sti 
palori rapprisentanu asempr da nfruenza catalana^: 

■ accabbari - di acabar 

■ addunarisi - di adonar-se 

■ affruntarisi - di afrontar-se 

■ ammucciari - di amagar 

■ arruciari - di arruixar 




■ criscimogna o criscimonia - di creiximoni 

■ muccaturi -di mocador 

■ nzirtari - di encertar 

■ priarisi - di prear-se 

Ebbica spagnola nzinu a oi 


Duranti lu piriudu in cui li curuni Araunisa e Spagnola si unceru, versu la fini du seculu XV, la 
tuscanizzazzioni du sicilianu scrittu nni ricordi di curti e du parramentu avia accuminzatu. Versu la mitati du 
seculu, stu sviluppu era quasi cumpretu, la nova lingua franca da piniisula taliana avia pigghiatu lu postu du 
sicilianu scrittu - di tannu 'n poi. Lu regnu spagnolu awanzau stu prucessi pi dui modi mpurtanti: 
cuntrariamenti a l'Aragunisi, quasi subbutu li re spagnoli cci misiru li soi rapprisintatni supra lu tronu 
sicilianu. Pi stu modu, la stima diminuenti du regnu sicilianu si riflittiu la dicadenza du sicilianu d'un 
linguaggiu ufficiali e scrittu on linguaggiu parratu principalmenti tra analfabbeti; e la spulsioni di tutti l'ebrei 
di tutti li dumini spagnoli nto 1492 trattau nu curpu radduppiatu nta Sicilia. Binchi la pupulazzioni si 
diminuiu pi quasi 10%, tanti di cui eranu patruna di nnustri mpurtanti, ma sparti di chissu, st'ebrei avianu 
statu Siciliani pi 1.500 anni e lu sicilianu era la so lingua materna chi usavanu nni soi scoli. D'accussi la 
pussibbilitati d'un largu sistema aducativu basatu a l'usu di libbra scritti pi sicilianu si pirdiu pi sempri. Lu 
regnu spagnolu durau tri seculi (senza cuntannu li piriudi borbonici e aragunisi d'ogni latu) e appi na 
nfruenza significativa supra lu vucabbulariu sicilianu. Li siquenti palori sunnu da pruvinenza spagnola^’ 0 ':: 

■ arricugghmsi - di arrecogerse\ ma puru recollir-se du catalanu 

■ balanza - di balanza 

■ filiccia - di flecha 

■ lastima - di lastima 

■ pignata - di pinada 

■ pinzeddu - di pincel 

■ ricivu - di recibo 

■ spagnari - ncruci di Sic. «appagnari» e espantarse di sp. 

■ spatari - di espadar 

■ sulita o sulitati - di soledad 

Du tempu du Ri surgimen tu (1860-1861) la lingua siciliana havi statu nfruinzatu significativamentu du 
talianu. Stu prucessu s'apprimurau da secunna guerra munniali pu fattu di 1 aducazzioni e l'affettu dr media 
muderni, accussi assai ca puru a la casa, lu sicilianu non veni usatu cutiddianamenti cornu la lingua prifiruta. 
Nni l'urtimi anni lu parramentu sicilianu riggiunali vutau pu nzignari du sicilianu nni scoli elemintarr, ma a 
stu mumentu picca lu nzignanu. Nun s'attrovanu quasi nuddu formi dr media chi usanu la lingua siciliana. La 
cumminazzioni di sti fatti significa ca la lingua siciliana cuntinua a aduttari lu vucabbulariu talianu e li soi 
formi grammaticali a stu puntu ca tanti siciliani stissi nun ponnu distinguiri tra l'usi du sicilianu currettu e 
sgarratu. 


Asempi da lingua scritta (attraversu li seculi) 


Lu Patri Nostru 

Sicilianu (Sicilia) L 31 l 

Patri nostru, chi siti 'n celu, 


Calabbru-sicilianu (u sud ra Salentinu (Pugghia 
Calabbria) miridiunali, a Lecci) 

Patri nostru ca siti 'nto celu Sire nesciu ca stai an cielu 






Sia santificatu lu vostru nomu, 

Vinissi prestu lu vostru regnu, 

Sempri sia fatta la vostra Divina 
Vuluntati 

Cornu 'n celu accussl 'n terra. 

Datinillu stajurnata lu panuzzu 
cutiddianu 

E pirdunatini li nostri piccati 

Accussl cornu nuatri li rimintemu 
e nostri nimici 

E nun ni lassati cariri nta 
tintazziuni, 

ma scanzatini du mali. 

Amen. 


Fussi santificatu u nomu 
vostru 

Venissi prestu lu regnu vostru 

Fussi sempri faciuta a Vulunta 
Vostra 

Cornu 'ndo celu cusl 'nta terra 

Ratandlllu stajurnata u pani 
quotidianu 

E pirdunatindi i nostri piccati 

Cusl cornu nui i rimentimu e 
nemici nostri 

E non 'ndi rassati mi carimu 
nta tentazzioni 

ma levatindi r'avanzi u mali. 
Amen. 


Cu'bbessa santificatu lu nume 
tou 

Cu'bbegna 'mprima lu regnu tou 

Cu'bbessa sempre fatta la 
Vuluntate toa 

Cornu an cielu cussl an terra 

Dannilu osce lu pane 
quotidianu nesciu 

E perdunanni li peccati nesci 

Cussl cornu nui li rimentimu a li 
nemici nesci 

E nu' lassare cu cadimu 'n 
tentazzione 

ma 'lleandenni te lu male. 

Amen. 


Astrattu di Antoniu Vinizzianu 


Celia, Lib. 2 

(-1575 - 1580) [32] 

Non e xhiamma ordinaria, no, la mia 
e xhiamma chi sul'iu tegnu e rizettu, 
xhiamma pura e celesti, ch'ardi 'n mia; 
per gran misteriu e cu stupendu effettu. 
Amuri, 'ntentu atari idulatria, 
s'ha novamenti sazerdoti elettu; 
tu, sculpita 'ntra st'alma, si la dia; 
sacrifiziu lu cori, ara stu pettu. 


Astrattu di Giuvanni Meli 


Don Chisciotti e Sanciu Panza (Cantu quintu) 

(~1790) [33] 

Stracanciatu di notti soli jiri; 

S'ammuccia ntra purtuni e cantuneri; 
cu vacabunni ci mustra piaciri; 
poi lu so sbiu sunnu li sumeri, 
li pruteggi e li pigghia a ben vuliri, 
li tratta pri parenti e amici veri; 
siccomu ancura e n'amicu viraci 
di li bizzari, capricciusi e audaci. 


Astrattu di Ninu Martogliu 



Briscula 'n Cumpagni 

(~1900) [34] 


—Carricu, mancu? Cca cc'e 'n sei di spatiL. 
—E chi schifiu e, di sta manera? 

Don Peppi Nnappa, d'accussi jucati? 

—Misseri e sceccu ecu tutta 'a tistera, 
comu vi I'haju a diri, a vastunati, 
ca mancu haju sali di salera! 


Li tempura di motu 


Ntra li studiusi da linguistica cc'e cu riteni ca nto sicilianu s'ammuccianu modi virbali di «scurrimentu 
timpurali» (pi [[Lingua ngrisa|ngrisi: continuos form, o forma cuntinua). Accussi si spiaca pirchi haiu statu 
dda significa I have been there e nun sono stato la (ca si traduci «stetti dda» o «stesi dda»). Nta li nostri 
jorna, cu l'ammiscarisi du talianu, chissi parinu lu «passatu prossimu», ma nto sicilianu storicu (nun 
littirariu) stu tempu passatu e nu tempu simuli 6 continuous ngrisi e pi chistu nun e sbagghiatu diciri 
«l'arabbi hannu statu cca» puru si lu passatu nun e prossimu ma e rimotu (mill'anni fa). 

Li tempura di motu ndicanu l'azzioni ca si svorcinu nta nu lassu di tempu (as. haiu parratu; haiu jiutu = I 
have been speaking; I have been going), ma quannu nun e'e nu lassu di tempu ( agghicai ora ) s'usa lu passatu 
simprici. Stu modu e divisu nte tempura: 

1. Prisenti Longu (Motu prisenti-futuru). Ndica l'azzioni accuminzati nto prisenti e c'hannu a essiri 
di sicuru rializzati nto futuru (privisioni certi o cunziquenzi nicissari). P'asempiu havi a chidviri, 
havi a cascari ( it's going to rain\ it's going to fall - piovera di certo\ cadra inevitabilmente). 

Siddu mmeci nun e certu ca succedi, s'usa lu prisenti simprici: «forsi chiovi», «mi pari ca 
casca, si ci prova» (temo che se ci provera, cadra). 

1. Passatu longu (Motu passatu-passatu o passatu-prisenti). Ndica l'azzioni nta lu so svorcirisi 
nto tempu o ca porta cunziquenzi nzinu a ora. As. I'arabbi hannu statu cca (have been: pi nu 
lassu di tempu); «c'haiu gia jiutu» = «l have already been going there»: si voli suttaliniari c'haiu 
gia s pisu tem pu pi chistu). Unni mmeci lu excursus temporali nun e mpurtanti s'usa lu passatu 
simprici: «parti cent'anni arreri (nun si ni sapi cchiu nenti: nun ci sunnu cunziquenzi) «ci jlu 
arsira» (cuntu nu fattu e basta (lu tempu c'haiu spisu pi jiri nun e mpurtanti nto discursu). 

Naturarmenti nta li nostri jorna sti tempura vannu scumparennu o hannu gia sparutu pirchi tuttu si va 
ammiscannu cu lu talianu e nto particulari stu passatu sicilianu s'ammisca cu lu passatu prossimu talianu, chi 
havi reuli tutti diffirenti. 


Formi di verbi particulari 


Appariggiannu lu sicilianu e lu talianu pi quantu si riguardanu li verbi, si vrdinu ssi diffirenzi: 

■ Lu sicilianu nun usa lu futuru. Pi signalari n'azzioni chi succedi nto futuru, cci abbasta 
qualificari lu tempu prisenti, p'asempiu: stasira mi nni nesciu; nnumani vaiu a Catania; vaiu a 
faricci martidia; eccetra. Ogni tantu si ncontra n'asempiu du futuru, comu «sara», ma parrannu 
strittamenti nun apparteni a lingua chiui. 

■ Putemu diri la stissa cosa pa cunnizziunali. Ogni tantu si ncontra n'asempiu comu «vurria», ma 
nto sicilianu e cchiu currettu usari lu mpirfettu du cungiuntivu, p'asempiu: «vulissi». 





■ Lu prisenti du cungiuntivu havi scumparutu. Si usa simpricimenti lu prisenti du ndicativu. 
Quarchi asempiu arresta 'n circulazzioni, comu «sia», c'ancora havi li soi usi, ma pu restu, nun 
e nicissariu. 

■ Pi rapprisintari ubbricazzioni (talianu: dovere ), lu sicilianu usa lu verbu ausiliari: «aviri», sempri 
ca pripusizzioni «a», p'asempiu: «haiu a fari». 


Trascrizzioni du sicilianu 


Benchi lu sicilianu vinni usatu comu na lingua d'amministrazzioni duranti l'ebbica aragunisa (circa 1300 6 
1450), e macari veru ca siccomu nun ha mai statu nzignatu nte scoli o usatu pi nu modu diffusu usannu li 
media muderni, lu sicilianu nun rinisciu a essiri ricanusciutu comu na lingua unificata. Sarvaturi Camilleri, 
nu scritturi sicilianu di l'urtimu seculu, chi scrissi puisii pi sicilianu, traduciu puemi da Grecia antica, e chi 
scrissi puru na grammatica da lingua siciliana, cridi ca lu ndrizzu oi e pi tanti pueti a scriviri a vogghia 
soa^ 35 l Ma Camilleri fa n'argumentu rubbustu ca nfatti la cunfusioni chi si vidi oi tra li pueti muderni si 
tratta di nu finominu assai ricenti. 

Camilleri raggiuna ca doppu lu granni successu di Antoniu Vinizzianu 6 fini du seculu XVI, l'ortugrafra du 
sicilianu si sfrutta di quasi tri seculi d'equilibbriu, nu piriudu 'n cui attruvamu na koine abbastanti unificata 
pi quantu riguarda la so scrittura. Comu n'asempiu, Camilleri parraggia lu palirmintanu, Giuseppi Marchisi, 
nu scritturi da prima mitati du seculu XVIII cu pueta catanisi, Tommasu Custanzu da stissa ebbica pi vidiri 
ca a ddu tempu cc'era quasi nudda diffirenza^ 36 l 

Marchisi (di Palermu): 

E quannu di latavul fineru, 

Li parenti, e I'amici cummitati, 

Tutti leti, e cuntenti sinni jeru. 

Custanzu (di Catania): 

Cunsighieri crudili foru I'anni, 

Anzi foru cu manu diamantina 
D'iddu stissi carnefici, e tiranni. 

Nu beddu asempiu di zoccu sta dicennu Camilleri e lu puema tradizziunali: La Barunissa di Carini, chi 
Salvaturi Salomuni-Marinu trascrissi nto 1873 e 1914 (dui virsioni diffirenti, ricurdannu chi si tratta di nu 
puema pupulari cu tanti virsioni attraversu li seculi)E 37 l Sta virsioni di 1873 accumenza: 

Chianci Palermu, chianci Siragusa, 

Carini cce lu luttu ad ogni casa; 

Cu' la purtau sta nova dulurusa 
Mai paci pozz'aviri a la so casa. 

Si po diri la stissa cosa dr pruverbi arricugghiuti e trascritti di Giuseppi Pitre nna fini du seculu XIX. 
N'asempiu l 38 ^ 

Acqua di primintiu, allarga I'armu miu; acqua e suli 'ntra li simenzi, mi criscinu li spiranzi; 
acqua di maju e aprili, curru cu tutti li vili; poi boni matinati, ricchizza di li casi. 

Cu l'unitati di l'ltalia, lu sicilianu finru a essiri na lingua nazziunali e la Koine accumenza a riducirisi 'n 
termini di mpurtanza. A partiri du seculu XX crisci nu muvimentu fonugrafista di pueti siciliani unni 
pruvavanu a riflettiri li soni di soi parrati stissi. Puru Ninu Martogliu spirimintau cu sti formi, prima 
d'abbannunarili. 'N ogni casu, oi, si vidi largamenti sta prifirenza du "scriviri a arbitriu". 




L'apostrufu 


Na dirizzioni nutevuli duranti l'urtimu seculu e assai accittata di tanti scrittura siciliana veni rapprisintata di 
l'usu (o cchiu pricisamenti, lu nun usu) di l'appostrufu, supratuttu, pi signalari la pirduta di na vucali 
(l'aferisi. Lu megghiu asempiu e la pirduta di la «i» 6 principiu di certi palori chi avianu sta «i» nto latinu, 
p'asempiu: «mpurtanti», «gnuranti», «nnumanni», eccetra. Quannu Pitre scrissi la so grammatica nto 1875, 
iddu usava l'apostrufu pi signalari sta pirduta di la «i», cornu facianu tanti scrittura di ddu tempu^ 39 l Piccittu 
cunzigghiu a lassarila jiri, e iddu nun l'usava pu so vucabbulariu celibbriKS. Camilleri fici la stissa cosa, e 
scrissi^ 41 ^: La caduta e ormai definitiva, e non conta piu ricordarla, zzoe la pirduta di sta «i» 6 principia di 
certi palori succidiu tanti seculi fa, e oi nun servi nuddu mutivu ricurdannucci. 

Lu stissu argumentu si po fari pi autri situazzioni unni la pirduta di na vucali, o puru di dui o tri littri, veni 
signalatu pi nuddu mutivu, p'asempiu: «ddu» e megghiu di «'ddu» (quannu parramu di l'aggitivu 
dimunstrativu), e cci si nn'attrovanu tanti asempi di stu geniri. 


La valurizzazzioni du sicilianu 


L'assuciazzioni L'Altra Sicilia istituiu un Cumitatu Pmmuturi, apertu a tutti, p'arricogghiri firmi pi na liggi 
di nizziativa pupulari chi, ntra autri cosi, pruponi lu nzignamentu nte scoli e l'usu nte ducumenti ufficiali e 
nta signaletica du Sicilianu. Taliati macari: Pruggettu di liggi pu ricanuscimentu ufficiali da lingua siciliana 
(http://www.laltrasicilia.org/) 

Urtimamenti, la Cademia Siciliana avi accuminzatu a travagghiari cu stissu scopuJ 4 ^ 

Lijami nterni 

Talla macari: Purtali di tradizzioni da Sicilia. 

■ Fonoluggla da lingua siciliana 

■ Accademia Siciliana 

■ Centru di studi filuloggici e linguistici siciliani 

■ Calabbrisi 

■ Dialettu cilentanu miridiunali 

■ Gallu-slculu 

■ Gruppu sicilianu 

■ Lingua suvradialittali 

■ Lingui rumanzi 

■ Ricanuscimentu da lingua siciliana 

■ Salentinu 

■ Tarantinu miridiunali 

■ Tavula crunuloggica di scritti antichi 'n sicilianu 

Taliati macari 


■ Brevi Grammatica Siciliana 

■ Alfabbetu sicilianu 

■ Tiurla d! soni di Pitre 


■ Metafunia 





























■ Vucali mobbili 

■ Vucali ncerti 

■ Modi di diri 

■ Ortografia siciliana 

■ Lingua siciliana e lingua taliana 


Lijami di fora 


■ www.linguasiciliana.org(http://www.linguasiciliana.org/) - situ da lingua siciliana multilingui 

■ Arba Sicula (http://arbasicula.org/) - organizzazzioni didicata a diffunniri la lingua siciliana 

■ Rifirenna d'Ethnologue circa lu sicilianu (http://www.ethnologue.com/show_language.asp7code 
=scn) 

■ Dizziunariu Sicilianu - Talianu (http://web.archive.org/20050328203254/www.geocities.com/voc 
abolariosicilianoitaliano/) 

■ Dizziunariu Sicilianu - Ngrisi (http://www.websters-online-dictionary.org/definition/Sicilian-englis 
h/) 

■ Webster's Dictionary (http://www.websters-online-dictionary.org/) L'edizzioni rosetta 

■ Articulu in lingua ngrisa "Protecting Endangered Minority Languages: Sociolinguistic 
Perspectives" ri Eda Derhemi (http://unesdoc.unesco.Org/images/0013/001387/138795E.pdf#p 

§ 9 e - 4 ) 

